Obrazac 1.

 Temeljem članka 7. Zakona o kulturnim vijećima i financiranju javnih potreba u kulturi (,,Narodne novine" broj 83/22), članka 46. Statuta Općine Gola ("Službeni glasnik Koprivničko-križevačke županije" broj 4/21), članka 16. Pravilnika o financiranju programa i projekata od interesa za opće dobro koje provode udruge na području Općine Gola (KLASA: 007-01/16-01/11, URBROJ: 2137/06-16-1 od 10. veljače 2016.) i Pravilnika o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Gola (KLASA: 007-01/19-01/02, URBROJ: 2137/06-19-1 od 17. siječnja 2019.), općinski načelnik Općine Gola objavljuje

**Javni poziv za predlaganje programa/projekta javnih potreba u kulturi na području Općine Gola za 2023. godinu**

**I.**

 U Proračunu Općine Gola za 2023. godinu osigurana su sredstva za financijsku potporu programa namijenjenih zadovoljavanju programa ili projekata koje provode udruge u kulturi na području Općine Gola za 2023. godinu. Predviđeni iznos ukupnih sredstava koji je na raspolaganju u proračunu Općine Gola za sufinanciranje programa u 2023. godini, odnosno iznos koji će se temeljem ovog Javnog natječaja moći dodijeliti udrugama za provedbu programa javnih potreba je 260.000,00 HRK/34.507,93 EUR. Javni natječaj će provesti Jedinstveni upravni odjel Općine Gola.

**II.**

 Na ovaj Javni natječaj se mogu javiti sve udruge čiji su ciljevi i djelatnost usmjereni ka zadovoljenju javnih potreba stanovnika Općine Gola na području kulture, a kojima temeljna svrha nije stjecanje dobiti i čije aktivnosti ne budu ocjenjene kao gospodarske djelatnosti. Udruge koje se javljaju na ovaj javni natječaj moraju biti upisane u Registar udruga, moraju posjedovati RNO broj iz Registra neprofitnih organizacija, dostaviti dokaz o tome da su uskladile svoje statute s odredbama Zakona o udrugama, odnosno da su Uredu državne uprave podnijele zahtjev za promjenu podataka u Registru udruga i moraju ispunjavati sve druge uvjete propisane natječajem odnosno Uputama za prijavitelje (ukoliko je primjenjivo).

**III.**

 Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 HRK/132,72 EUR, a najveći iznos po programu je 40.000,00 HRK/5.308,91 EUR.

Fiksini tečaj konverzije: 1 euro = 7,53450 kuna

**IV.**

 Svaka udruga može prijaviti i ugovoriti više programa u okviru ovog natječaja, na razdoblje provedbe do 12 mjeseci u periodu od 1. 1. 2023. do 31. 12. 2023. godine. Prijave se podnose na posebnim obrascima:

1. Opisni obrazac za programe i projekte (Obrazac 3.1.)
2. Obrazac Proračuna programa i projekata (Obrazac 3.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.)
3. Obrazac 6. – Izjava o nepostojanju dvostrukog financiranja,
4. Obrazac 7. – Izjava o urednom ispunjavanju obveza iz prethodnog razdoblja,
5. Obrazac izjave o partnerstvu (Obrazac 9.3. – kada je primjenjivo).

Uz gore navedene obrasce, prijavitelji su obvezni dostaviti i sljedeću dokumentaciju:

1. Preslika Rješenja iz Registra udruga Republike Hrvatske,
2. Ukoliko udruga nije ishodovala novo Rješenje Ureda državne uprave u Koprivničko-križevačkoj županiji, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva,
3. *Uvjerenje o nekažnjavanju odgovorne osobe udruge u izvorniku ili preslici, s tim da uvjerenje ne smije biti starije od šest mjeseci dana od dana objave natječaja, (iznimno prema Uputi),*
4. *Potvrdu nadležne porezne uprave o nepostojanju duga prema državnom proračunu u izvorniku ili preslici, ne stariju od 30 dana od dana objave natječaja, (iznimno prema Uputi),*
5. Popis članova udruge.

**V.**

 S korisnicima kojima će biti odobrena financijska sredstva, Općina će sklopiti Ugovor o sufinanciranju programa.

**VI.**

 Rok za podnošenje prijava, neovisno kojim putem se one dostavljaju (poštom ili osobno) u Općinu Gola istječe **31. listopada 2023. u 15,00 sati.** Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje općinski načelnik Općine Gola.

Posebna napomena: prijavitelj će izvješće o utrošenim sredstvima odobrenim u 2022. dostaviti redovno do 30. siječnja 2023. godine.

Izvješće o potrošnji sredstva odobrenih u 2023. dostavljat će se na posebnom obrascu koji će biti propisan 2023. te će prijavitelj biti pozvan na dostavu istoga.

**VII.**

 Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**VIII.**

 Prijave na propisanim obrascima koji su zajedno s Uputama za prijavitelje dostupni na web stranicama Općine Gola (www.gola.hr) šalju se poštom ili neposredno predaju pisarnici Općine Gola, na sljedeću adresu:

**Općina Gola, Mihovila Pavleka Miškine 1, 48 331 Gola**

**,,Javni poziv za predlaganje programa/projekta javnih potreba u kulturi na području Općine Gola za 2023. godini - ne otvaraj"**

**IX.**

Sve informacije vezane za ovaj natječaj mogu se postaviti elektroničkim putem, slanjem upita na e-mail adresu: darinka.kuzmic@gola.hr ili na broj 048/221-658.

KLASA: 611-04/22-01/01

URBROJ: 2137-6-22-1

Gola, 30. rujna 2022.

 **OPĆINSKI NAČELNIK:**

**Stjepan Milinković, dr. med.**